Frá verksmiðjum Boeing í Seattle þar sem höfuðstöðvar félagsins er staðsettar . Boeing er stærsta framleiðslufyrirtæki í útflutningi í Bandaríkjunum og einn stærsti vinnuveitandi landsins . Vörur félagsins kosta hundruð milljónir dollar í framleiðslu og framleiðslan þarfnast aðföng frá þúsundum annarra fyrirtækja . Af þessum sökum hefur kyrrsetning 737 Max vélanna haft víðtækar og miklar afleiðingar fyrir hagkerfið í heild . Þetta kemur fram í grein eftir Megan Greene , fræðimann við Harvard Kennedy School , í Financial Times , sem fjallar um áhrif vandræða Boeing á bandarískt efnahagslíf . Greene segir vandræði Boeing hafi ekki síður haft neikvæð áhrif á landsframleiðslu en viðskiptahindranir og samdráttur í eftirspurn eftir útflutningsvörum , eins og Jay Powell , bankastjóri Seðlabanka Bandaríkjanna vill meina . Að meðaltali hafi sjálfstæðir hagfræðingar áætlað að vöxtur landsframleiðslu á öðrum ársfjórðungi hafi verið 0,25 prósentustigum lægri vegna Boeing vandræðanna . Hagfræðiráðgjafar Hvíta hússins vilja að meina að vegna vanda flugvélaframleiðandans hafi hagvöxtur á tímabilinu mars-júní sl. verið 0,4 prósentustigum minni en ella . Boeing er ekkert venjulegt fyrirtæki að mati Greene . Útflutningsverðmæti félagsins á síðasta ári nam 180 milljörðum dollara sem er meira en allur útflutningur Bandaríkjanna til Kína . Kyrrsetning Max 737 hafa verið lykilþáttur í 7,5% samdrætti í útflutningi á öðrum ársfjórðungi núna í ár . Stærð félagsins og mikilvægi þess fyrir vöruskiptajöfnuð Bandaríkjanna geri það að verkum að frekari tafir á kyrrsetningu Max 737 geti haft úrslitaáhrif á hvort Bandaríska hagkerfið sé á leið í niðursveiflu eða ekki .